# Bestyrelsesmøde d. 24/8 2023

Tilstede: Heine, Henrik, Inge-Lise, Kim, Jesper, Jette, Tina, Klaus, Anders D, Anders B og Jonas

1. **Godkendelse af referat fra sidste møde.**

Godkendt.

1. **Siden sidst og nyt fra FU:**
   * Astrid har forladt posten som formand for håndbold og der mangler derfor (igen) et håndboldudvalg. Indtil videre vil der ikke blive gjort noget ved det, men idrætsforeningen vil selvfølgelig gerne tage imod hvis et tilbud opstår.
   * Forretningsordenen arbejdes der fortsat på og udkommer forventeligt til formændene efter det næste forretningsordensmøde (foregår i FU-regi). Forretningsordenens hensigt er at være et opslagsværk for de frivillige i idrætsforeningen.
   * Cykelsponsorløb gik fantastisk igen med 84 deltagende som kørte 71.000 kr. ind – og igen oplevede vi en gaveregn fra vores sponsorer – så til dem skal der lyde en stor tak for deres opbakning. Fremover vil der blive ændret i måden præmier bliver delt ud således deltagerne hurtigere kan deltage i Open by Night.
   * FU har drøftet kørselsgodtgørelse for trænere som kører ”langt” for at være frivillig i idrætsforeningen. Modellen vil hedde 2 kr. pr. kørt kilometer over 10 km. pr. dag mellem idrætsforeningen og bopælen – det vil sige, at man har 8 km fra bopæl til idrætsforeningen, vil man få godtgørelse for 2x8 km – 10 km = 6 km á 2 kr svarende til 12 kr. totalt. Hensigten er at anerkende og give en mindre håndsrækning.
   * Alhedens SportsCamp bliver gennemført i uge 42 for 40 børn. 10 pladser afsat til Chandra (fritidsvejleder ved Viborg Kommune) mhp. at finde 10 børn, som af forskellige årsager ikke allerede er aktive i foreningslivet.
   * Hallen er blevet tilbudt hjælp ift. rengøring/renovering og tilbagemeldingen har været, at det ville være ønskeligt, hvis vi kunne arrangere en dag, hvor vi hjælper med udendørsarealer i form af vask af vinduer, tømning af tagrender o. lign.
   * Pølsesalg til MacY, salg af julekalendere, fyrværkerisalg og juletræsfest påbegyndes stille og roligt.
   * Intet nyt vedr. padelbane – der søges fortsat tilskud.
2. **Regnskabsopfølgning:**
   * Økonomien er blevet bedre igen.
   * Der er kommet nogle ekstrapenge pba. de forhøjede forbrugspriser.
   * Der er modtaget 7800 kr. fra Hessellund.
   * Cykelsponsorløb gav som tidligere nævnt 71.000 kr.
3. **Nyt fra udvalgene:**

**Fodbold:**

* + Der har været en undersøgelse i løbet af sommerferien ift. kunstgræsbaner, hvor kommunen har kigget på modellen for hvordan udleje af kunstgræsbaner foregår.   
    Der skal jf. en aftale hensættes 50.000 hvert år til vedligehold af kunstgræsbane og det vil fodbold gøre fremadrettet.
  + Vedr. multibanen kigges på en driftsplan og bl.a. mulighed for at samle bolde et sted, spænde bolte efter og vedligeholde træværk. Der vil opstilles skilte, så det er nemmere for gæster at finde omklædningsrum mv., når de f.eks. skal spille kampe omkring Alhedehallerne.
  + Det går generelt godt i fodbold, både ungdom, men især senior, hvor der ofte er over 30 til træning.
  + Der arbejdes på et C2 trænerkursus ved AIF i foråret.

**Håndbold:**

* + Intet at bemærke.

**Badminton:**

* + Der er lejet 16 baner ud t.o.m. i dag.
  + Et barn/voksen-hold forsøges startet op, men indtil videre er der desværre ingen tilmeldinger.

**Gymnastik:**

* + Klar til sæsonstart (uge 36).
  + Pt. 18 instruktører (hjælpere mv. inkl.) hvis alle hold bliver til noget – der vil nok blive en udskiftning blandt de unge næste år pga. efterskole o. lign.

**Svømning:**

* + Opstart lige om lidt og svømning melder, de glæder sig.
  + Der har været så mange tilmeldinger i år, svømning har været nødt til at oprette yderligere hold.
  + Der forsøges med et ”barselshold”.
  + Der er skiftet lidt ud blandt trænere og hjælpetrænere.
  + Anders har været på konkurrencetrænerkursus.
  + Der forsøges opstartet et YouTurn-hold igen (som Tina B. står for).
  + Julecup og et internt 3 timers begynderstævne i marts er under udarbejdning.

**Motion:**

* + Stille og rolig opstart efter sommerferien med bl.a. et nyt ”Gå/Løb Opstartshold”.
  + Der var udvalgsmøde i sidste uge hvor Klaus bl.a. var med og her blev der drøftet, hvordan motionsudvalget skulle udvikle sig. Der vil f.eks. afholdes et fællesarrangement hver måned, hvor alle de forskellige grene i motion (MTB, løb mv.) mødes – disse sociale arrangementer kan også være med til at føde nye frivillige. Motion skal gøre det attraktivt at dyrke motionen i foreningsregi fremfor at folk dyrker motion derhjemme – fællesskabet er vigtigt.
  + Motion var igen med ved DGI hærvejsløbet – igen med stor succes.

**+60:**

* + Opstart næste torsdag og derudover skydes sæsonen i gang med en tur til Mols Bjerge med tapas.
  + Der håbes på at runde 100 medlemmer.
  + Hvis nogen kender en potentiel spinninginstruktør eller gymnastiktræner, vil Inge-Lise gerne høre om det.

**e-Sport:**

* + Der blev startet op i fredags med fuldt hus på de to fredagshold. Mandagsholdet er blevet til et torsdagshold og har pt. 7 medlemmer. CSGO old boys vil også fortsætte endnu en sæson med (forventeligt) 5-7 medlemmer.
  + Udskiftning af udstyr skal snart ske og der kigges ind i fondsøgninger.
  + Multibanen bruges i høj grad og er supergod for esport ift. det ”sunde” islæt – især kombineret med Jabbii boksehandskerne.

**Sponsor:**

* + Intet at bemærke.

1. **Evt.**
   * Vedr. indkøb skal de som udgangspunkt altid foregå ved vores sponsorer. Sponsorliste fremgår af hjemmesiden.
   * Klaus har været rundt til udvalgsmøder, hvilket igen har været en god oplevelse. Pt. udestår besøg ved 60+ og gymnastik.
   * Der bliver sandsynligvis afholdt forårsmesse, hvor AIF som udgangspunkt ikke vil tage noget ansvar i planlægningen/gennemførsel af arrangementet, da der i forvejen er mangel på frivillige kræfter.   
     Hvis et udvalg ønsker at deltage, er de selvfølgelig velkommen, da AIF naturligvis gerne vil være til stede når begivenheden bliver gennemført.